b'\n_START_ARTICLE_\nOda\n_START_PARAGRAPH_\nOda je sve\xc4\x8dana pjesma posve\xc4\x87ena zaslu\xc5\xbenim osobama, zna\xc4\x8dajnim doga\xc4\x91ajima i temama kao \xc5\xa1to su bo\xc5\xbeanstvo, ljubav, domovina i sl. Ugo\xc4\x91aj ode je uvijek sve\xc4\x8dan, ozbiljan i nagla\xc5\xa1en. Naj\xc4\x8de\xc5\xa1\xc4\x87e govori o ljubavi i po\xc5\xa1tovanju. \xc4\x8cesti je pjesni\xc4\x8dki oblik u svim vremenima._NEWLINE_Gr\xc4\x8dki liri\xc4\x8dar Pindar (522.-442. pr. Kr.) u svojim odama veli\xc4\x8dao je pobjednike na olimpijskim igrama a rimski pjesnik Horacije (65. \xe2\x80\x93 8. pr.Kr.) ode je posve\xc4\x87ivao ljubavi.'